2010-12-05

&kde; SC 4.6

# Jabberi käsiraamat

## Jabber XMPP-st

XMPP või Jabber (tegelikult tähendavad mõlemad üht ja sama) tähistab kiirsuhtlemiseks kasutatavat avatud detsentraalset võrguprotokolli. See on loodud server-klient-taristuna, millel on palju servereid kogu internetis ja kus igaüks võib luua endale konto. Serverid on tavaliselt ühelt poolt ühendatud paljude klientidega ja teiselt poolt teiste internetis leiduvate XMPP-serveritega. Vaatame väljamõeldud näite peale, kuidas see töötab:

Romeo armastab Juliat ja soovib temaga suhelda Jabberi võrgu kaudu. Ta võib kirjutada sõnumi oma kliendis (mis on ühendatud serveriga `montague.net`) oma pruudile, kelle klient on ühendatud serveriga, mis kannab nime `capulet.com`.

Kui Romeo registreeris konto serveris, valis ta endale nõndanimetatud JID (Jabberi IDentifikaator). JID toimib sisuliselt nagu e-posti aadress ning on ühendatud serverinimega lisandusega @. Romeo JID näeb niisiis välja selline: `romeo@montague.net`.

Teiste inimestega kõnelemiseks peab Romeo lisama nende JID-d oma kontaktide nimekirja. Nad võivad olla ühendatud sama serveriga (⪚ `bob@montague.net`) või ka hoopis mõne muuga (⪚ `peter@wasinet.org` või, mõistagi `juliet@capulet.com`).

Jabberi võrgu kujutis

Jabberi võrgu kujutis

Jabber/XMPP pakub mõistagi palju rohkem teenuseid (⪚ sõnumite täielik krüptimine vestlejate vahel, häälvestlus ja videovestlus, grupivestlus), millest kõneldakse veidi hiljem.

Kaks väga suurt kiirsuhtlusteenuse pakkujat kasutavad oma taustaprogrammina just Jabber/XMPP-d: Google Talk ja Facebooki vestlus. Nende süsteemide kontosid saab &kopete;s kasutada nagu iga muud Jabberi kontot. Üksikasju selgitame hiljem, aga selle kohta leiab teavet ka teenusepakkujate veebilehekülgedel.

Eelnev teave tallel, võime minna käsiraamatu põhiosa juurde: kuidas seadistada tööle Jabberi klient ja milliseid kenasid omadusi &kopete; selle puhul pakub.

## Esimesed sammud

### Kopete hankimine

Kopete ikoon

Kopete ikoon

Loomulikult tuleb enne hankida &kopete;, kui seda saab kasutama hakata. Kui sul on GNU/Linuxi süsteem, siis on tõenäoliselt &kopete; juba ka paigaldatud (kui on paigaldatud KDE) või leiad selle oma distributsiooni tarkvarahoidlast.

Kui &kopete; on paigaldatud, käivita see esimest korda.

## Jabberi konto loomine

&kopete; käivitamisel näeb kõigepealt tühja akent.

Kopete tühi aken

Kopete tühi aken

Allosas seisab kiri Klõpsa siia konto lisamiseks. Klõpsa sellele või vali uue konto loomiseks menüükäsk Seadistused Seadista... Me soovime luua Jabberi kontot, mistõttu valime kirje Jabber ja klõpsame Edasi. Pärast klõpsu nupule Registreeri uus konto avaneb uus aken, kus saab kirja panna Jabberi serveri, milles konto tuleb luua.

Kopete seadistamine

Kopete seadistamine

Selle võib kirjutada käsitsi tekstikasti Jabberi server või valida etteantud loendist, mis ilmub nähtavale, kui klõpsata nupule Vali...

Serveri valimise dialoog

Serveri valimise dialoog

Serveri valimise järel saab oma soovitud Jabberi ID, &ie; kasutajanime loomise lõpule viia. Lisa enda eelistatud nimi märgi @ ette väljal Soovitud Jabberi ID. Kui oled kirjutanud parooli ja seda korranud, tuleks ära märkida ka kastike Protokolli krüptimise kasutamine (SSL), mis võimaldab krüptitud kliendi ja serveri ühenduse.

Konto loomine

Konto loomine

Mõned serverid ei pruugi seda valikut tunnistada, aga enamik siiski tunnistab. Registreerimise lõpetamiseks klõpsa nupule Registreeri.

Õnnitleme! Sa oled nüüd registreerinud oma uue konto Jabberi serveris!

## Konto andmete täitmine Kopetes

Jabberi serveris on sul konto olemas ja nüüd pakub &kopete; ette võtta järgmise sammu: konto teave. &kopete; lisab sinu Jabberi ID ja parooli automaatselt vajalikele väljadele. Kui soovid, et &kopete; peaks parooli meeles, nii et sa ei pea seda sisestama iga kord serveriga ühendudes, märgi ära kastike Parool jäetakse meelde.

Kui soovid kasutada oma olemasolevaid Google Talki või Facebooki vestluse kontosid &kopete;s (need on tegelikult samuti Jabberi serverid), kasuta nende serveritega ühendumiseks oma GMaili aadressi või Facebooki konto andmeid (viimast on selgitatud siin).

Lisaks võib ära märkida kastikese Kõigi ühendamisel jäetakse välja. See annab &kopete;le nõu mitte minna võrku, kui lähed võrku oma ülejäänud &kopete; kontodega (&kopete; on teatavasti niinimetatud multimessenger, mis toetab paljusid protokolle, näiteks ICQ või MSN). Märkimise korral tuleb sul hiljem kontoga spetsiaalselt võrku ühenduda, kui soovid selle konto kaudu suhelda.

Nüüd peaks &kopete; välja nägema selline:

Konto teabe aken

Konto teabe aken

Klõpsa sakile Ühendus ja kontrolli muid valikuid. Elementaarsetel turbekaalutlustel tasuks ära märkida Protokolli krüptimise kasutamine ning jätta märkimata Lihttekstiga parooli autentimise lubamine.

Serveri vaikeinfo valikuga peaks kõik korras olema, kui tegutsed tavalises koduvõrgus ilma eriliste tulemüüri seadistusteta.

Sektsioon Asukoha seadistused on veel üks Jabberi iseärasusi. Sa võid määrata nõndanimetatud ressursid, mis näitavad, kust sa vestled. Kui näiteks logid Jabberisse üheaegselt oma mobiiltelefonist ja sülearvutist (jah, see on võimalik), siis näitab ressurss sinu kontaktidele, kumba sa parajasti kasutad. Nii et võid kutsuda seda näiteks Sülearvutiks või Androidiks sõltuvalt sellest, millisesse seadmesse on Kopete paigaldatud. Arvesta, et sinu vestluspartnerid näevad ressursse (need lisatakse sinu JID-le järgmiselt: `romeo@montague.net/Sülearvuti`), nii et siin tasuks ressursi nime valides silmas pidada privaatsuskaalutlusi.

Meie näites on ressursi nimeks `Laptop`. Prioriteet on kasulik peamiselt siis, kui sul on palju seadmeid ning soovid vestluskaaslasele teada anda, millise seadmega oled parajasti võrgus (⪚ oma mobiiltelefoniga või sülearvutiga). Suurima prioriteediga võrgus olev ressurss saab sõnumi.

Konto seadistamine

Konto seadistamine

Järgmisel kaardil Failiedastus ei ole Jabberi konto seadistamisel tavalises võrgus vaja midagi muuta.

Lõpuks on kaardil Privaatsus mõned privaatsusega seotud valikud, mis peaksid olema enesestmõistetavad. Valiku Vana sisese PGP vormingu kasutamine allkirjastatud ja krüptitud sõnumite puhul (loe siit, mida tähendab PGP) märkimine ei ole soovitatav, sest selle asemel võib kasutada sisseehitatud OTR-i, millest kõneleme veidi hiljem.

Nüüd võid klõpsata taas Edasi ja konto ongi seadistatud. Soovi korral võid valida kontole värvi ning kui oled valmis ühenduma esimest korda Jabberi serveriga, märgi ära kastike Ühendatakse kohe.

Seadistamise viimane samm

Seadistamise viimane samm

Nüüd võid seadistamise lõpetada.

Teise võimalusena võib serveriga ühenduda käsitsi, klõpsates Kopete peaaknas Olek Võrgus või tehes Kopete ikoonil süsteemisalves paremklõpsu ja valides Määra olek Võrgus. Kui märkisid varem valiku Kõigi ühendamisel jäetakse välja, siis pead sisse logima, tehes paremklõpsu Kopete süsteemisalve ikoonil ja valides sinuJID@kuskil.org Võrgus.

Võrku minemine

Võrku minemine

## Sõprade lisamine

Pärast esimest sisselogimist on &kopete; aken päris tühi. Server võib olla lisanud vaikekontakti, mis võib saata sulle tervituse, kuid nimekiri ehk roster (seda sõna kasutatakse Jabberi maailmas kontaktide nimekirja kohta) ei ole ühtegi tegelikku kontakti. Esimene samm sõprade lisamisel Jabberis on loomulikult nende Jabberi ID pärimine. Kui oled selle teada saanud, võid sõbra kohe &kopete;s lisada. Klõpsa Lisa sinuJID@kuskil.org või vali Fail Lisa kontakt sinuJID@kuskil.org. Ilmub uus aken, mis tahab teada Jabberi ID-d, mida soovid nimekirja lisada. Kirjuta see ja klõpsa OK. Valikut Grupp saab kasutada siis, kui oled määranud kontaktide rühmad (⪚ perekond ja töö). Seose sinu KDE aadressiraamatuga saab luua väljal Aadressiraamatu kirje, mis annab võimaluse vahetada kahe rakenduse vahel teavet, näiteks profiilipilte.

Sõbra lisamine

Sõbra lisamine

Nüüd oled lisanud oma esimese sõbra kontaktide nimekirja. Aga enne seda, kui saad talle sõnumit kirjutama hakata, peab ta sinu soovi autentima. Enne seda on kontaktist paremal näha väike kollane küsimärk.

Sinu kontakt

Sinu kontakt

Kui sõber on sinu soovi autentinud või lisanud sind enda kontaktide nimekirja, ilmub ikoon nähtavale värvilisena, kui ta on võrgus. Eri ikoonide (võrgus, eemal &etc;) täpset tähendust võib näha Oleku all, kus neid saab ka ise määrata ja muuta. Autentimise korral saad ka vastava teate.

Tavaliselt lisab ka sõber sind oma kontaktide nimekirja, nii et ka sina pead tema soovi autentima. &kopete; annab sellest teada akna allosas rohelise lipukese ja soovi kirjeldusega. Nõustumiseks klõpsa Autendi. Märguannete ala võib sulgeda, kui klõpsata ristile ala ülemises paremas nurgas.

Kontakt lisas sind

Kontakt lisas sind

Pärast seda peaksid nägema kontakti nii, nagu järgmisel pildil.

Kontakt on täielikult autenditud

Kontakt on täielikult autenditud

Nüüd oledki edukalt lisanud nimekirja oma esimese kontakti.

## Sõnumite ja failide saatmine

Kontaktiga saab vestlema hakata, kui klõpsata tema nimel. Ilmub uus aken, kus saad oma sõnumi kirjutada akna allossa väikesele väljale, kus vilgub juba kursor. Kui soovid teksti ära saata, vajuta klahvi &Enter; või klõpsa nupule Saada. Nüüd võid oma partneriga Jabberi vahendusel suhelda.

Sinu esimene vestlus

Sinu esimene vestlus

### Failide edastamine

Failide edastamiseks Jabberi kaudu klõpsa Saada fail ja vali hüpikaknast fail, mida soovid saata. Sulle antakse märku, kui edastamine õnnestus või mingil põhjusel nurjus.

Mõningate serverite ühildumatute seadistuste tõttu ei pruugi see alati toimida

### Grupivestlus

Jabberi kaudu võib suhelda ka rohkem kui ühe inimesega. Grupivestlus võimaldab ette võtta IRC stiilis arutelusid, kus paljud inimesed räägivad üksteisega. Grupivestluseks tuleb teha paremklõps &kopete; süsteemisalve ikoonil ja valida `sinuJID` Liitu grupivestlusega..., kus `sinuJID` tähendab sinu enda Jabberi ID-d. Ilmub uus aken, kus saad liituda vestlusruumiga.

Grupivestlus

Grupivestlus

Klõpsa Päring, et näha sinu Jabberi serveris olevaid jututubasid. Vali neist üks ja vajuta sellesse sisenemiseks klahvile &Enter;.

Teine võimalus on luua omaenda jututuba, kirjutades selle nime reale Ruum. Seejärel vajuta klahvi &Enter; või klõpsa ühinemiseks Ühine.

Kui oled loonud jututpa, näed &kopete; aknas uut välja JID-ga`jututoanimi@jabber.kuskil.org`. Kohtle seda kui tavalist kontakti, &ie; klõpsa JID-l vestlemiseks &etc;

Nüüdseks on sul seadistatud toimiv Jabberi klient ja sa oled põhimõtteliselt võimeline oma kontaktidega vestlema. Kuid &kopete; etemaks ärakastaumiseks võib seadistada rakenduse nii, et see täidaks kõik su vajadused. Järgnevalt toomegi ära mõned kasulikud seadistamisvihjed.

## Kasulikud seadistamisvihjed

Kõik need vihjed viitavad &kopete; peamisele seadistustedialoogile, mille avab menüükäsk Seadistused Seadista... Kui soovid, et su muudatused salvestataks, klõpsa kindlasti nupule Rakenda või OK.

Kõik valikud, mis mõjutavad sinu konto seadistust ja üldse kõigi &kopete; kontode seadistusi (nii Jabber/XMPP kui ka ICQ, MSN ja veel paljud teised kiirsuhtlemisprotokollid), leiab kaardilt Kontod. Kui soovid määrata kindlaks oma isikliku teabe või kasutada kontaktifotot, klõpsa Muuda identiteeti... ja tee oma valikud. Foto saab üles laadida, kui klõpsata väikest ikooni pildiala allosas vasakul.

Identiteedi määramine

Identiteedi määramine

Järgmine kirje vasakul servas asuvas loetelus on Kontaktide nimekiri. Need valikud on üldiselt enesestmõistetavad ning nende seast võib olla mõistlik ära märkida Kontakti foto kasutamine võimaluse korral. Ülejäänud kolm sakki (Värvid ja fondid, Muu ja Paigutus) sisaldavad üsna spetsiifilis seadistusi, mida on ehk mõtet hakata uurima alles siis, kui oled kasutanud &kopete;t juba mõne nädala.

Olekuseadistused võimaldavad kindlaks määrata vaikimisi olekuteated puhuks, kui oled võrgus, eemal, nähtamatu &etc;

Kaardil Käitumine näeb üsna palju valikuid. Huvipakkuvamad saki Üldine all on Sõnumi käsitlemine ja Algolek. Esimene neist määrab kindlaks, kas kontaktidelt saabuvad sõnumid avatakse otsekohe uues aknas või pannakse nad järjekorda, kuni avad ise &kopete;. Teine annab &kopete;le teada, kas minna rakenduse käivitamisel kohe võrku. Selle lubamisel oled alati kohe oma kontaktidele kättesaadav, kui käivitad &kopete;. Kaardil Sündmused saab määrata, millisel juhul annab &kopete; sulle märki arvuti märguannete süsteemi kaudu (enamasti on selleks KNotify). Kui soovid, et &kopete; määraks sinu olekuks automaatselt Eemal, ava kaart Eemaloleku seadistused ja märgi ära esimene kastike. Võid määrata aja, mis peab kuluma viimasest toimingust (klaviatuuri kasutamisest või hiire liikumisest), enne kui &kopete; määrab sinu olekuks Eemal. Vaikimisi on selleks 10 minutit. Kaardi Vestlus valikud on taas enesestmõistetavad ning vaikeväärtused peaksid olema igati sobivad.

Järgmine kirje vasakul servas on Vestlusaken. Selle esimesel kaardil Stiil saab anda aknale vaikevälimusest erineva välimuse. Võid ka paigaldada oma stiile või hankida uusi stiile internetist, klõpsates Hangi uus... Kui kirjutad vestluse ajal mõne emotikoni, teisendab &kopete; selle vaikimisi graafiliseks emotikoniks. Selle keelamiseks või mõne muu emotikonide kogu kasutamiseks mine kaardile Emotikonid. Viimane kaart Värvid ja fondid on taas enesestmõistetav ning siin saab seadistada just vestlusakent puudutavaid asju.

Veebikaamerad on &kopete;s toetatud, kuid praegu (novembris 2010) on endiselt mõningaid probleeme videovestlusega, mistõttu seadistused kaardil Video jäävad puhtalt sinu südametunnistusele, sest on päris võimalik, et kõik ei tööta nii nagu peab. Veebikaamerate probleemide puhul võib abi olla KDE foorumitest.

## Pluginad

&kopete; väga võimas omadus on pluginate kasutamine. Teatavad pluginad on juba rakendusega kaasas (teisi võib paigaldada näiteks sinu &Linux; distributsiooni tarkvarahalduriga) ning neid saab sisse ja välja lülitada kaardil Pluginad. Sisselülitamiseks tuleb ära märkida kastike nende nime ees. Enamik neist on samuti enesestmõistetavad, aga kasulikumaid me siin siiski tutvustame veidi lähemalt. Väga tulus plugin on Ajalugu. Selle sisselülitamisel logib Kopete kõik sinu vestlused ja salvestab selle kõvakettale. S võid lugeda seda vestlusaknas, valides ikooni Vaata ajalugu või menüükäsu Tööriistad Vaata ajalugu.

### OTR

Üks tähtsamaid privaatsust puudutavaid pluginaid on OTR. See tarkvara krüptib kogu sinu vestluse partneriga ning muudab kõrvalisel isikul teie vestluse jälgimise võimatuks. Pärast selle plugina sisselülitamist tuleb avada plugina seadistused (klõpsa mutrivõtmega ikoonile) ja genereerida võti.

OTR võtme genereerimine

OTR võtme genereerimine

See võib võtta aega ja sul tuleb oodata, kuni &kopete; töö lõpetab. Seejärel sulge OTR aken klõpsuga nupule OK ja rakenda muudatused. Lõpuks pead kogu &kopete; uuesti käivitama. Seejärel ava vestlustaken kontaktiga, kellega soovid turvaliselt vestelda. Vali menüükäsk Tööriistad OTR seadistused Alusta OTR-seanssi või kasuta ikooni OTR krüptimine Alusta OTR-seanssi. &kopete; alustab seanssi, kui kontakt on OTR-iks võimeline, vastasel juhul saad veateate.

OTR esimene kasutamine

OTR esimene kasutamine

Tagamaks, et lisatud kontakt on tõesti see, keda ta ennast väidab olevat, on vajalik ta autentida. Seda saab teha menüükäsuga Tööriistad OTR seadistused Autendi kontakt. Valida on kolme võimaluse vahel:

- Esiteks esitada vestluspartnerile küsimus, mille vastust teate ainult tema ja sina.

- Teine võimalus on salajane paroolifraas, mida su partner peab teadma (sa võid edastada saladuse talle mõne muu turvalise sidekanali, ⪚ telefoni kaudu).

- Kolmandaks on võimalus käsitsi kontrollida OTR sõrmejälge. See on kõige turvalisem viis, aga mitte väga mugav, nii et kui soovid mugavamat ja kiiremat viisi, vali üks eespool nimetatutest. Sõrmejälge kontrollimiseks tuleb sul paluda partneri sõrmejälge turvalise ühenduse kaudu (⪚ telefoni või krüptitud e-kirja vahendusel), et sa saaksid seda üldse kontrollida.

Oletame, et valisid esimese võimaluse ja esitad partnerile küsimuse. Kirjuta see väljale ja määra vastus, mida partner peaks andma, et sul oleks võimalik ta autentida.

Salaküsimuse esitamine

Salaküsimuse esitamine

Jätkamise korral näeb partner sinu küsimust ja kui tema vastus on õige, ongi OTR töökorras.

OTR loomise lõpp

OTR loomise lõpp

Sinu partner võib soovida samaga vastata, nii et kui näed akent, mis palub sul ennast autentida, vasta lihtsalt küsimusele, mille järel oled ka oma sõbra juures autenditud.

OTR autentimine

OTR autentimine

Alati, kui suhtled turvaliselt, näed vestlusakna ülaosas rohelist lukku. Turvalise ühenduse lõpetamiseks võid sulgeda vestlusakna või klõpsata OTR seadistused Lõpeta OTR-seanss.